Държавен вестник, бр. 78, 2011 г., стр. 65

БРОЙ  78	
Д Ъ Р Ж А В Е Н  В Е С Т Н И К 	
СТР.  65  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 931
от 27 септември 2011 г.
На основание чл. 93 от Закона за електрон­
ните съобщения във връзка със Решение № 705 
от 4.08.2011 г. и протоколно решение № 2 от 
15.09.2011 г. Комисията за регулиране на съоб­
щенията реши:
1. Обявява търг с тайно наддаване за издаване 
на разрешение за ползване на индивидуално опре­
делен ограничен ресурс – радиочестотен спектър 
за осъществяване на обществени електронни съ­
общения чрез мобилна наземна мрежа  – UMTS, 
с национално покритие, при използване на 
индивидуално определен ограничен ресурс от 
радиочестотния спектър – 2 × 15 MHz (FDD) в 
обхват 2 GHz, със срок 15 години. 
2. В търга могат да участват физически 
лица – еднолични търговци, и юридически лица, 
които да отговарят на следните изисквания, рес­
пективно ограничения:
2.1. Кандидатът е необходимо да притежава 
опит в осъществяване на обществени електронни 
съобщения (за опит се приема и осъществява­
нето на обществени електронни съобщения от 
свързани с кандидата лица по смисъла на § 1 от 
допълнителните разпоредби на Търговския закон). 
2.2. Кандидатът е необходимо да е реализи­
рал над 3 000 000 лв. годишен оборот за 2010 г. 
(оборотът може да е реализиран и от свързани с 
кандидата лица по смисъла на § 1 от допълни­
телните разпоредби на Търговския закон).
2.3. Кандидатът, в случай че не е местно 
юридическо лице или юридическо лице, регистри­
рано в държава – членка на Европейския съюз, 
се задължава, ако спечели търга, да регистрира 
местно юридическо лице, което е 100 % негова 
собственост, на което Комисията за регулиране на 
съобщенията ще прехвърли разрешението и което 
единствено ще има правото да осъществява елек­
тронни съобщения въз основа на разрешението.
2.4. В търга не могат да участват лица, които 
имат изискуеми задължения към КРС.
2.5. В търга не могат да участват лица, които 
са свързани лица по смисъла на § 1 от допълни­
телните разпоредби на Търговския закон.
3. Тръжните книжа, утвърдени с решение на 
Комисията за регулиране на съобщенията, могат 
да се закупят на адрес: Комисия за регулиране 
на съобщенията (КРС), София, ул. Гурко 6, ет. 2, 
стая № 203, всеки работен ден от 9,30 до 12,30 ч. и 
от 13 до 17 ч. в срок, започващ да тече от първия 
работен ден, следващ деня на обнародване на 
това решение в „Държавен вестник“, и изтичащ 
на 21 октомври 2011 г. включително.
4. Таксата за закупуване на тръжните книжа 
е 4000 лв. в съответствие с чл. 9, ал. 1, т. 12.1 от 
Тарифата за таксите, които се събират от КРС 
за 2011 г. по Закона за електронните съобщения, 
приета с ПМС № 336 от 29.12.2010 г. (ДВ, бр. 3 от 
2011 г.). Тази такса се заплаща предварително в 
брой в касата на КРС – етаж 2, стая № 208, или 
се внася по банкова сметка на КРС: титуляр: 
Комисията за регулиране на съобщенията; IBAN 
сметка: BG78 BNBG 9661 30 001226 01; BIC код: 
BNBG BGSD; банка: Българска народна банка, 
пл. Княз Александър Първи 1. 
5. При закупуване на тръжните книжа законни­
те или изрично упълномощените представители на 
заинтересованите лица са длъжни да представят: 
документ за самоличност и документ, удостове­
ряващ тяхната представителна власт (за пълно­
мощниците – нотариално заверено пълномощно, 
а за законните представители – удостоверение 
за актуално състояние или друго извлечение от 
съответния регистър, удостоверяващо правото 
им да представляват заинтересованите лица), 
и копие от платежния документ по т. 4 от това 
решение, след което подписват декларация за 
опазване поверителността на информацията, която 
се съдържа в тръжните книжа, като последната 
се прилага към регистъра по т. 6.
6. Упълномощен служител от администрацията 
на КРС завежда данните на законните или из­
рично упълномощените представители на лицата 
по т. 2 от това решение в нарочен „Регистър на 
лицата, закупили тръжни книжа“, след което им 
предава тръжните книжа с приемно-предавателен 
протокол. Данните от регистъра са публични.
7. Срокът за подаване на заявления за участие 
в търга по т. 1 е най-късно до 17 ч. на 14 ноем­
ври 2011 г. 
8. Заявленията се приемат всеки работен 
ден от 9,30 до 12,30 ч. и от 13 до 17 ч. в сграда­
та на КРС, ет. 2, стая № 203. Всяко заявление 
се комплектува с всички изискуеми съгласно 
тръжните книжа приложения и други документи 
(документите се подават на български език в два 
екземпляра – оригинали и заверени от заявителя 
копия), които се поставят предварително в един 
или повече непрозрачни запечатани и надписани 
пликове, всеки скрепен с печата на заявителя. При 
подаване на повече от един плик пликовете се 
номерират. Заявленията се подават от законните 
или изрично упълномощените представители на 
лицата по т. 2 от това решение. Заявления могат 
да подават само лица, закупили тръжни книжа 
по т. 3 от това решение.
9. Заявленията заедно с приложените пликове с 
документи се приемат от упълномощен служител 
от администрацията на КРС срещу документ за 
внесен депозит за участие в търга и се завеждат 
по общия ред, както и в нарочен „Регистър на 
лицата, подали заявление за участие в търга“. 
Данните от регистъра са публични.
10. Депозитът за участие в търга е 2 000 000 лв. 
и се внася по банковата сметка на КРС: титуляр: 
Комисията за регулиране на съобщенията; IBAN 
сметка: BG16 BNBG 96613300122601; BIC код: 
BNBG BGSD; банка: Българска народна банка, 
пл. Княз Александър Първи 1.